Diari Oficial de la Generalitat Valenciana


Sumari del DOGV 4088, del 18-09-2001 (2001/9011)

ORDRE de 14 de setembre de 2001, de la Conselleria d'Agricultura, Pesca i Alimentació, per la qual s'aprova el Pla d'Obres d'Interés General per a la Modernització del Regadiu i Millores Territorials de la Canal de Navarrés (València).
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4088

Data del DOGV
:   18-09-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/9011


Data del document
:   14-09-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * La Canal de Navarrés
    * programa d'actuació
    * ordenació hidroagrícola
    * ordenació hidràulica

ORDRE de 14 de setembre de 2001, de la Conselleria d'Agricultura, Pesca i Alimentació, per la qual s'aprova el Pla d'Obres d'Interés General per a la Modernització del Regadiu i Millores Territorials de la Canal de Navarrés (València). [2001/F9011]
  
La Conselleria d'Agricultura, Pesca i Alimentació té, entre els seus objectius prioritaris, la modernització del regadiu a la Comunitat Valenciana. Això comporta la realització d'obres que milloren la gestió dels recursos hídrics mitjançant l'aplicació de modernes tecnologies, al mateix temps que asseguren la disponibilitat d'aigua en el moment adequat per als cultius.
  
Per aquestes raons, en el pla d'obres redactat per la conselleria s'inclouen actuacions tendents a l'increment de la capacitat d'embassament i regulació de cabals i a la transformació dels sistemes de reg tradicionals a reg localitzat, com també la implantació del regadiu en àrees fins ara de secà per tal de subministrar regs d'auxili per a assegurar les collites, en concret, la de l'oliverar, cultiu d'una importància fonamental per a la comarca. Aquestes actuacions redundaran en un estalvi d'aigua i una millora de les condicions de treball dels agricultors.
  
Aquest pla d'obres afectarà les entitats de reg, les superfícies de cultiu de les quals estiguen incloses dins dels termes municipals següents:
  
Anna, Bicorp, Bolbaite, Chella, Estubeny, Millares, Navarrés i Quesa.
  
En conseqüència, a proposta de la Direcció General de Modernització d'Estructures Agràries, i fent ús de les facultats que tinc assignades,
  
ORDENE
  
Article 1
  
Queda aprovat el Pla d'Obres d'Interés General per a la Modernització del Regadiu i Millores Territorials de la Canal de Navarrés (València).
  
Article 2
  
D'acord amb l'article 62 de la Llei de Reforma i Desenvolupament Agrari i amb els decrets 151/1990, de 17 de setembre, 169/1991, de 30 de setembre, 13/1995, de 10 de gener, i 39/1995, de 7 de març, del Consell de la Generalitat Valenciana, les obres de construcció i instal·lació d'embassaments, depòsits, estacions elevadores i de filtratge, basses de regulació, xarxes o conduccions principals de reg, conduccions d'interconnexió, línies elèctriques, centres de transformació, sistemes d'informatització, automatització i control, queden classificades com d'interés general, en el grup a) de l'article 61 de l'esmentada Llei de Reforma i Desenvolupament Agrari.
  
Disposicions finals
  
Primera
  
La Direcció General de Modernització d'Estructures Agràries dictarà les normes complementàries per a la millor aplicació de les disposicions d'aquesta ordre.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 14 de setembre de 2001
  
La consellera d'Agricultura, Pesca i Alimentació,